11/5   Første møde med 2 sælgere fra Telenor efter jeg selv har henvendt mig til dem for en mobilløsning

15/6   Jeg underskriver kontrakt med Telenor og er sikker på jeg har fundet den rigtige løsning for mig med deres Ren Mobil. Aftale indeholder Ren Mobil, 10 mobil abonnementer,  bredbånd og 7 nye mobiltelefoner til en aftalt specialpris.

7/9     Jeg retter henvendelse til sælger for at hører om overflytningen kommer til at ske retmæssigt 15/9? Jeg havde 3mdr. opsigelse ved mit gamle teleselskab. Jeg fortæller jeg har talt med nuværende selskab som oplyser intet er opsagt hos dem og jeg fra d.d. stadig vil have 3mdr. opsigelse, altså min overflytning kan tidligst ske 7/12. Sælger skriver til sin chef om problemet og vil vende tilbage.

14/9   Jeg rykker sælger for svar.

15/9   Sælger svarer at sagen er lavet til et ”haste ark”. Sælger erkender der er gået galt hos dem.

21/9   Jeg rykker igen sælger for svar og sælger vil igen sende mail til sin chef for svar..

30/9   Jeg får svar fra sælger om at der er nogle rent tekniske problemer med vores løsning, og at det jo gerne skal fungere problemfrit når de får flyttet løsningen til dem. Pt. er status at dette er fejlmeldt og at der arbejdes på at få det løst. Sælger har efterspurgt en tidshorisont på dette hos chefen, men afventer stadig svar.

5/10   Jeg modtager en faktura fra Telenor på ét af vores numre ”et nyoprettet nummer” som vil blive overført 7/12. Sælger krediterer faktura.

17/10 Jeg modtager endnu en faktura, den kommer der også styr på.

19/10 Jeg spørger til om deres tekniske problemer er ved at være løst, det er de ikke.

26/10 Jeg retter endnu engang henvendelse til sælger og nu er problemet åbenbart løst og overflytning iværksættes.

7/11   Overflytningen sættes i bero da nogle af de mobiler jeg har bestilt ikke er på lager og overflytningen skal jo være på samme dag for alle numrene. Jeg beder om at mobilerne bare slettes så der kan kommer gang i overflytningen. Sælger oplyser at det ikke kan lade sig gøre da man ikke kan ændre i hardware ordre. Nu er jeg ved at have fået nok og beder om at chefen kontakter mig. Få min. senere ringer sælgeren med en løsning på problemet ved at tilbyde mig en hardwarekonto med et kompensationsbeløb på. Jeg accepterer så der kan komme gang i overflytningen.

9/11   Overflytningen er nu endelig sat i gang og vil ske 9/2 2017

10/11 Jeg spørger sælger om hvilken priser jeg så skal give for de mobiler jeg køber via min hardwarekonto. Han oplyser at det er prisen med det abonnement der er på nummeret jeg skal gå efter. Jeg laver et lille regnestykke og kan se at jeg på denne måde kommer til at betale mere for mobilerne end jeg aftalte med sælger i første omgang. Det vil sælger ikke give mig ret i selvom jeg viser ham regnestykket. Jeg vælger her bare at glemme merprisen, da jeg ikke vil risikerer at noget går galt i hele sagen og at tingene bliver mere forsinket end de er i forvejen.

25/11 Jeg spørger sælger om hvornår jeg kan benytte hardwarekontoen. Han oplyser at den allerede er aktiv og at jeg bare skal gå i en Telenor butik og købe nogle mobiler.

13/12 Jeg ser at Telenor har en rigtig god pris på en mobil og jeg kan se at den kun er i én butik i byen. Jeg tager ind til den butik. Står i kø i 50 min. for at få oplyst af ekspedienten at jeg kun kan benytte min hardwarekonto i Telenor Erhvervscenter. Han oplyser også at de bare kan sende mobilerne ud til erhvervscentret, så ingen problem der. Jeg tager i erhvervscentret hvor de så oplyser mig at jeg kun kan købe én mobil til lav pris ”mobil med abonnement”. Jeg beder ekspedienten om at ringe til sælgeren og få ham ned i butikken da jeg nu har fået nok af Telenor. Ekspedienten ringer til sælgeren som ikke vil komme og tale med mig, men beder mig ringe til ham i stedet. Det vælger jeg at gøre når jeg engang kommer hjem. Jeg bestiller den éne mobil jeg kan og kan afhente den næste dag. Rigtig god service i erhvervsbutikken som godt forstod min frustration, men ikke rigtig kunne gøre noget. Jeg går så hjem og ringer til sælgeren. Her må jeg sige jeg løber hovedet mod en mur. Han kan slet ikke se problemerne og mener han har hjulpet mig mere end rimeligt og givet mig en fin kompensation. Han kan ikke se problemet i at hvis jeg vil købe mobilerne nu så skal betale 1.119,- i stedet for 199,-. Så må jeg bare vente til abonnementerne bliver aktive hvor jeg så kan købe mobiler med reduktion. Men mit problem er jo at mobilerne skal virke med det samme når abonnementer træder i kræft. Hvor skal kunderne ellers ringe hen? Han vil så have jeg skal gå i butikken når overførslen er sket og købe mobiler. Men hvem garanterer så at mobilerne er på lager? Kan se at der er flere modeller pt. som ikke er på lager og det er der helt sikkert også nogen der ikke er den dag jeg skal købe. Skal jeg så være tvunget til at købe en mobil jeg slet ikke har lyst til, men føler mig tvunget til så vores kunder kan ringe til os??? Sælgeren kom også med nogle løsningsforslag som alle vil koste mig ekstra og det er jeg ikke interesseret i. Bla. sagde han at jeg kunne straksopsige mine abonnementer hos min nuværende leverandør og blive overført til Telenor med det samme. Men igen, det vil komme til at koste mig og Telenor vil vinde på det da de jo vil få overført mig før planlagt. Jeg fortalte som det sidste sælgeren at jeg fortryder min aftale med Telenor hvortil han bare sagde det var han ked af og at jeg måtte ringe hvis der er andet han kan hjælpe mig med, god jul………

Jeg er helt sikker på at man i visse situationer kan bøje reglerne og hjælpe kunderne med nogen ting som bare skal kunne lykkedes, specielt når man har været igennem et lidt anderledes forløb som jeg mener jeg har været igennem. Det er det man kalder kundeservice. Noget som man visse steder i Telenor ikke ved hvad betyder.